kardosdrur/scandi-wiki huggingface dataset:
Produktionsmidler

Produktionsmidler er betegnelsen for produkter, som en virksomhed anskaffer og forbruger, for at den kan fremstille og levere produkter til sine kunder. Produktionsmidler kan opdeles i følgende hovedgrupper:
 Materielle produktionsmidler, såsom bygninger, maskiner, inventar, råvarer og hjælpestoffer
 Serviceydelser, f.eks. revision, advokatbistand, reklamebureau, transport, rengøring.

Når en handelsvirksomhed indkøber varer til videresalg, er der også tale om materielle produktionsmidler.

Begrebet bruges ikke mindst inden for marxistisk teori. Det kan betragtes som lig med det mere almene begreb produktionsfaktorer minus arbejdskraft. Somme tider ses det dog også anvendt mere upræcist som synonym for produktionsfaktorer (inklusive arbejdskraft).

Marxistisk teori 
Inden for marxistisk teori betegner produktionsmidler noget, hvorfra merværdi kan skabes. Til produktionsmidler regnes blandt andet naturresurser, bygninger, industrielle anlæg og fabrikker.

Som led i indførelsen af proletariatets diktatur er det marxismens hensigt at afskaffe den private ejendomsret til produktionsmidlerne, der bliver kollektivt ejede.

Politisk økonomi
Erhvervsøkonomi
Orkanen i New England 1938

Orkanen i New England 1938 (eller Great New England Hurricane eller Long Island Express eller bare The Great Hurricane of 1938) var den første store orkan, som ramte New England siden 1869. Orkanen tog form nær Afrikas kyst i september 1938, hvorefter den blev til en kategori 5 orkan på Saffir-Simpson-skalaen før den gik i land som en kategori 3 orkan den 21. september 1938. Orkanen dræbte over 682 mennesker og ødelagde over 57.000 hjem. I alt opregnes orkanens samlede skade til at kostet $4.7 millioner (2005 US dollars).

New England 1938
USA's historie
Begivenheder i 1938
New York
Faurås herred

Faraas Herred () var et herred i Halland.

I herredet lå (og ligger) bl.a. købstaden Falkenberg, landsbyen Axtorna, hvor Slaget ved Axtorna stod, samt herregårdene Langås, Hellerup (), Østre (), Hjuleberg og Lindholt ().

Sogne

 

Herreder i Halland
Frynsegode

Et frynsegode er en ikke-kontant økonomisk fordel, der ud over lønnen følger med en ansættelse, eksempelvis fri bil, telefon, fri avis, fri bolig, gratis frokost eller sundhedsforsikringer.

Frynsegoder er i reglen skattepligtige, dog er der en bagatelgrænse, der betyder at der ikke skal betales skat af frynsegoder, der beløber sig til under 5.400 kr. årligt (2008). En anden form for frynsegoder er de såkaldte bruttolønsordninger, hvor f.eks. ansattes internetabonnement betales af bruttolønnen. 

I Danmark er frynsegoder på mange arbejdspladser et almindeligt supplement til lønnen. Det skyldes bl.a. den forholdsvist høje beskatning af lønindkomst.

Se også
Emolument

Arbejdsmarkedet
Hjuleberg

Hjuleberg () er en herregård i Faurås herred, Halland. Det var i lang tid hovedgård for slægten Thott.

Hjulebergs først kendte ejer var Katarina, datter af den svenske marsk Erik Kettilsson Puke, og gift med væbneren Axel Kettilsson. Hun har formentlig haft gården omkring 1370. Datteren Märta blev mor til de nogle af de mægtige Axelssønner (Thott). Åge Axelsen Thott købte sine brødre ud og blev eneejer. 

Godset tilhørte slægten Thott og gennem ægteskab også slægten Kruse frem til 1632. Da købte Bengt Lilliehöök godset, og dennes slægt havde slottet frem til 1851.

Dernæst blev det erhvervet af den danske grosserer Rudolph Puggaard, som i 1872-75 lod Thorvald Bindesbøll opføre en ny hovedbygning.

Se også 
 Slotte og herregårde i Halland

Eksterne henvisninger 
http://www.svenska-slottsmassor.se/info.asp/id/202510[ Jul på Hjuleberg]  

Herregårde i Halland
Artemis Fowl: Opals Hævn

Artemis Fowl: Opals Hævn er en ungdoms-fantasybog af den irske forfatter Eoin Colfer fra 2005. Det er den  fjerde bog i Artemis Fowl serien, og den fortsættes i Artemis Fowl: Den Tabte Koloni.

Igennem hele bogen følger man skiftevis fra menneskene og feernes synsvinkel.

Handling 

Artemis Fowl og hans betroede butler har fået fjernet alt om fe-verden i deres hukommelse, og det kunne ikke være sket på et dårligere tidspunkt. En gammel fjende vender tilbage, med en grufuld hævn over både Holly Short og Artemis Fowl.

Se også 
 Artemis Fowl (serien)
 Personer i Artemis Fowl serien

Eksterne henvisninger 
 Artemis Fowl: Opals Hævn – covers fra hele verden

Opals Hævn
Litteratur i 2005
Dennis Kucinich

Dennis John Kucinich, født 8. oktober 1946 i Cleveland, Ohio, USA, er en amerikansk demokratisk politiker.

Hans far var kroat og hans mor af irsk herkomst. Kucinich er katolik. Han er blevet skilt to gange og har en datter, Jackie, fra ægteskabet med Sandra Lee McCarthy. Han giftede sig for tredje gang i 2005. Hans tredje kone, Elizabeth, er britisk statsborger.

Han var borgmester i Cleveland 1978-1979 og har været medlem af Repræsentanternes Hus for 10. distrikt i Ohio siden 1997.

11. december 2006 offentliggjorde han, at han går efter at blive nomineret som Demokraternes præsidentkandidat i 2008. Han forsøgte sig også i 2004.

Eksterne henvisninger 
 Officiel hjemmeside 
 Officiel kampagneside 

Amerikanske demokratiske præsidentkandidater 2008
Medlemmer af Repræsentanternes Hus i USA
Personer fra Cleveland
Duncan Hunter

Duncan Lee Hunter (født 31. maj 1948 i Riverside i Californien i USA), er en amerikansk politiker tilhørende det republikanske parti. Han blev kongresmand i 1981. Han erklærede i oktober 2006 sit kandidatur til præsidentvalget i 2008.

Eksterne henvisninger 

Medlemmer af Repræsentanternes Hus i USA
Amerikanske republikanske præsidentkandidater 2008
Personer fra Californien
Fjerre Herred

Fjerre Herred () var det nordligste herred i Halland.

I herredet lå (og ligger) bl.a. købstaden Kongsbakke () samt herregårdene Rossered (), Gåsevadholm og Dal.

Sogne
I Kungsbacka kommun:
Fjærås
Frillesås
Førlanda
Gællinge
Hanhals
Idala
Landa
Onsala
Slæp
Tølø
Vallda
Ælvsåker
Ølmevalla

I Mølndals kommun:
Lindome

Kilder

  

Herreder i Halland
Villers-Cotterêts

Villers-Cotterêts er en fransk kommune i departementet Aisne i Picardie-regionen i det nordlige Frankrig. Kommunen har  indbyggere og strækker sig over et areal på 41,71 km².

Villers-Cotterêts var i 2007 startsted for den 4. etape af Tour de France.

Kendte personer fra Villers-Cotterêts 
 Alexandre Dumas, fransk verdenskendt forfatter.

Kilder og henvisninger 

Byer i Aisne
Tour de France-byer
Barbara Lee

Barbara Jean Lee (født 16. juli 1946 i El Paso, Texas) er repræsentant for det Demokratiske Parti i USA.

Hun er mest kendt for at være den eneste repræsentant i USAs Kongres som stemte mod Irak-invasionen. Dette gjorde hende til en helt for de som var mod Irak-krigen.

Eksterne henvisninger 

Medlemmer af Repræsentanternes Hus i USA
Tom Tancredo

Thomas Gerard ("Tom") Tancredo (født 20. december 1945 i Denver) er en amerikansk politiker fra Colorado. Han var kongresmand fra 1999 til 2009 for et distrikt som dækker en del af Denver og omliggende områder, som medlem af Det republikanske parti. Han forsøgte sig som republikansk præsidentkandidat i 2008, men blev slået i primærvalgene. Senere stillede han op som guvernørkandidat i Colorado for Forfatningspartiet i 2010. Han opnåede 36.7% af stemmerne og slog dermed klart den republikanske kandidat, men tabte samtidig til demokraten John Hickenlooper.

Kildeangivelser

Eksterne henvisninger 

Medlemmer af Repræsentanternes Hus i USA
Tidligere amerikanske republikanske præsidentkandidater 2008
Personer fra Denver
Interaktion (medicinsk)

Interaktion betyder indenfor medicin stoffers evne til at øve indflydelse på hinanden. En stor del af grunden til den omfattende kontrol, der føres med administrationen af lægemidler, handler om lægemidlers evne til at interagere med andre stoffer. I nogle tilfælde kan dette udnyttes positivt; for eksempel kan både paracetamol og acetylsalicylsyre virke smertelindrende hver for sig, men tages de samtidig komplementerer og forstærker de hinandens effekt. I andre tilfælde kan virkningen være negativ; for eksempel kan visse antibiotika i kombination med visse kolesterol-sænkende midler føre til en tilstand af sygelig nedbrydning af muskelvæv. Ligeledes kan visse former for kemoterapi forringes betragteligt af bestemte naturmediciner. Et tredje aspekt at overveje er, at visse medikamina – og kombinationer af disse – kan virke terapeutisk i bestemte doser, mens de er uvirksomme eller skadelige i andre doser.
Oplys derfor altid din læge om, hvilke præparater du indtager jævnligt, hvad enten det er "almindelig" medicin, naturmedicin eller noget helt tredje! 
Kun når lægen har det fulde overblik over, hvad patienten indtager, kan han tage højde eventuelle interaktioner mellem stofferne, og således tilrettelægge en hensigtsmæssig behandling.

Referencer 

Farmakologi
Fiat Panda (1980)

Fiat Panda (type 141) var oprindeligt en lille Citroën 2CV-agtig bil, skabt til nem og billig transport. I perioden fra 1980 til 2003 blev den primært solgt på det italienske marked. 

De første motoralternativer var enten en 652 cc 2-cylindret, luftkølet motor fra Fiat 126 (Panda 30) eller en 903 cc 4-cylindret, vandkølet motor fra Fiat 127 (Panda 45). I september 1982 introduceredes Panda 34 med en 843 cc vandkølet motor fra Fiat 850.

I juni 1983 introduceres Panda 4×4 med firehjulstræk, som var udstyret med en 965 cc vandkølet motor med , lånt fra Autobianchi A112. Denne model var den første mikrobil med tværliggende motor og firehjulstræk.

Mindre ændringer i november 1984 ændrede udstyrsbetegnelserne til "L", "CL" og "S". 

I januar 1986 gennemgik Panda et større facelift, hvor den luftkølede 652 cc motor blev udskiftet med en vandkølet 769 cc, 34 hk vandkølet 4-cylindret motor, og 903 cc af en 999 cc med 45 hk (50 i 4×4). I april 1986 introduceredes en 1301 cc 4-cylindret dieselmotor med 37 hk (en neddroslet Fiat 127/Uno-motor). Med en standardmonteret 5-trins manuel gearkasse kunne den kun fås i forbindelse med basisudstyret "L".

Fra 1990 fandtes Panda også i en eldrevet udgave. Dens elmotor havde 14 kW (19 hk), men i modsætning til de andre Panda-modeller havde Elettra kun to siddepladser.

Modellen fik endnu et facelift i 1991, og fortsatte herefter på de fleste europæiske markeder frem til 1996, hvor den udgik som følge af skrappere forurenings- og sikkerhedsnormer. Produktionen og salget fortsatte dog i Italien helt frem til maj 2003.

SEAT Panda/Marbella 

Den spanske bilproducent SEAT producerede også versioner af Fiat Panda, som blev solgt under navnet SEAT Panda.

Indtil 1983 fremstillede SEAT kun omdøbte versioner af Fiat biler på baggrund af en licens mellem de to selskaber. 

Efter at Fiat solgte deres aktier i SEAT, og licensen udløb, fik de Fiat-baserede SEAT biler hurtigt mindre facelifts. Fra 1987 kendtes den som SEAT Marbella, indtil produktionen ophørte i 1998. SEAT blev opkøbt af Volkswagen i 1991.

Som efterfølger for SEAT Panda/Marbella kan ses SEAT Arosa, som fra 1997 til 2005 blev produceret i joint venture mellem Volkswagen (Lupo), Audi (A2) og SEAT (Arosa).

Tekniske specifikationer

Kilder

Eksterne henvisninger 

1980
Mikrobiler
Forhjulstrukne biler
Biler introduceret i 1980
Biler fra 1980'erne
Biler fra 1990'erne
Biler fra 2000'erne
Artemis Fowl (film)

Artemis Fowl er en amerikansk science fantasy eventyrfilm fra 2020 baseret på romanen af samme navn fra 2001 af den irske forfatter Eoin Colfer. Den er instrueret af Kenneth Branagh, med et manuskript skrevet af Conor McPherson og Hamish McColl, mens de medvirkende er Ferdia Shaw, Lara McDonnell, Josh Gad, Tamara Smart, Nonso Anozie, Colin Farrell og Judi Dench. Den omhandler det 12-årige irske geni Artemis Fowl II og hans trofaste tjener, samt Smulder Muldwerfer og feen Holly Short, der forsøger at redde hans far, Artemis Fowl I, der er blevet kidnappet af en anden fe i forsøg på at få det tilbage, som Fowl-familien har stjålet.

Allerede i 2001 havde Miramax planer om at lancere serien, men filmen endte i development hell og var igennem adskillige manuskriptforfattere og instruktører indtil Walt Disney Pictures genoplivede projektet i 2013. Branagh blev ansat i 2015 og optagelserne begyndte i 2018.

Artemis Fowls oprindelige præmiere blev forsinket fra 2019 til 2020, og blev herefter aflyst grundet coronaviruspandemien. Filmen fik i stedet digital verdenspræmiere på streamingtjenesten Disney+ den 12. juni 2020. Filmen modtog negative anmeldelser af kritikerne, der særligt kritiserede filmens plot, dialog, karakterne, de visuelle effekter og de ændringer der var blevet lavet fra bøgerne.

Se også 
Artemis Fowl (serien)
Personer i Artemis Fowl serien

Referencer

Eksterne henvisninger 
AFC filmside

Film
Amerikanske film fra 2020
Engelsksprogede film
Film fra Disney+
Spansk peber

 
Spansk peber (Capsicum annuum) er en staude eller en halvbusk med en opret, busket vækst.

Beskrivelse 
De nederste dele forvedder ret hurtigt. Skuddene er hårløse og lysegrønne. Bladene er spredtstillede, smalt ægformede med lang spids og hel eller bølget rand. Oversiden er blank og mørkegrøn, mens undersiden er lysegrøn. 

Blomstringen sker over hele vækstsæsonen. Blomsterne sidder for det meste enkeltvis ved bladhjørner og skudforgreninger, men af og til ses to eller tre sammen. De fem (sjældnere: 6 eller 7) kronblade er oftest hvide, men typer med violette linjer eller helt violette blomster findes også. Blomster og frugter er hængende, men der findes sorter (og vildformen), der har oprette blomster og bær.

De fleste sorter dyrkes som enårige (deraf navnet annuum), selv om planten kan overleve i mange år.

Rodnettet er kraftigt og dybtgående under naturlige, tørre forhold. 

Højde x bredde og årlig tilvækst: 1,00 x 0,75 m (100 x 75 cm/år).

Hjemsted 
Den vilde form af spansk peber er en staude, der findes i bjergdale og på forbjergene i Andesbjergene, i Caribien, i Mellemamerika og i USA, hvor den vokser i 600-800 m højde sammen med tornede og ikke-tornede buske under palmetto- fyrre- og egearter. 

I Rio Grande dalen vokser den sammen med bl.a. barbadoskirsebær, Buddleja sessiliflora, Diospyros texana, Eupatorium odoratum, Lantana horrida, mississippinældetræ, Sabal mexicana, skarlagensalvie og Sophora secundiflora.

Anvendelse 
Spansk peber dyrkes i mange varianter for frugternes skyld. Smagen varierer meget, særligt pga forskelligt indhold af af capsaicin. Frugten af de mildtsmagende sorter kaldes peberfrugt, og er meget brugt som grøntsag både rå og opvarmet. Andre mere stærktsmagende  bruges som krydderi og kaldes ligesom andre stærksmagende frugter i slægten Capsicum for chili (særligt som tørret/stødt) eller chilifrugt (som frisk eller tørret hel frugt).

Indholdsstoffer 
Vildarten og flere af sorterne er meget skarpe i smagen på grund af et mere eller mindre højt indhold af stoffet capsaicin. Desuden indeholder frugterne a-, b- og c-vitaminer.

Note

Eksterne henvisninger 

Nytteplanter
Tællemålet

I matematik er tællemålet en intuitiv måde at måle en mængde: "Størrelsen" eller "målet" af en delmængde tages til at være antallet af delmængdens elementer, hvis dette er endeligt, og ∞ hvis delmængden indeholder uendeligt mange elementer.

Formelt fremkommer tællemålet ved betragtning af en mængde Ω sammen med σ-algebraen P(Ω) bestående af alle delmængder af Ω. Betegnes tællemålet μ defineres nu, for A i P(Ω), μ(A) = #(A) = antal elementer i A. Herved bliver (Ω,P(Ω),μ) et målrum. Målet kan vises at være endeligt hhv. σ-endeligt, Ω er en endelig hhv. højst tællelig mængde.

Tællemålet tillader en at oversætte mange resultater om generelle Lp-rum, såsom Cauchy-Schwarz' ulighed, Hölders ulighed eller Minkowskis ulighed, til mere velbevandrede rammer. Hvis Ω = {1,...,n}, og S = (Ω, P(Ω), μ) er målrummet med tællemålet μ på P(Ω), så er Lp(S) blot det samme rum som Rn (eller Cn) med norm defineret ved

for x = (x1, ..., xn) i rummet. Ved på et endeligt rum at dividere tællemålet med antallet af elementer i P(Ω) opnås den diskrete uniforme fordeling.

Hvis tilsvarende fås, hvis Ω tages til at være de naturlige tal, og S som før er målrummet med tællemålet, at Lp(S) er rummet af alle følger x = (xn) for hvilke

er endelig. Dette rum betegnes ofte .

Tællemålet på tællelige mængder kan også bruges til at anvende resultater fra Lebesgueintegralteorien (såsom sætningen om monoton konvergens, Fatous lemma, sætningen om domineret konvergens, Fubinis sætning, osv.) på rækker.

Målteori
Safrol

Safrol er en organisk kemisk forbindelse, som ekstraheres fra sassafrastræets (Sassafras albidum) frugter i form af sassafrasolie. Olien, hvis hovedbestanddel er safrol, er en farveløs til svagt gullig æterisk olie. Safrol kan også fremstilles syntetisk med udgangspunkt i lignende methylendioxy-forbindelser.
Safrol er hovedbestanddelen af brun kamferolie, og findes i små mængder i en lang række planter, bl.a. muskatnød. Den har en karakteristisk lugt af slikbutik.

Safrol blev tidligere benyttet som tilsætningsstof i en række fødevarer, blandt andet den amerikanske root beer, men blev forbudt, da det blev vist at stoffet er kræftfremkaldende i mild grad i rotter. Det er endvidere forbudt at bruge det i sæbe og parfume.

Safrol kan bruges til fremstilling af ecstasy.

Parfumestoffer
Alkener
Benzodioxoler
Funkstar De Luxe

Funkstar De Luxe (født 1973 i Odense) er Martin Ottesens kunstnernavn. Han er en dansk musiker og DJ, der er opvokset i Kerteminde og i dag er bosat i Bruxelles.

Han blev kendt verden over, da han i 1999 toppede verdens hitlister med et remix af Bob Marleys "Sun Is Shining". Han har efterfølgende lavet remix af sange for andre kunstnere som Grace Jones, Terry Max, Manfred Mann og danske Laid Back.

Diskografi

Album 
 Keep On Moving (1999)
 Keep On Moving (It's Too Funky in Here) (2000)
 I'm a Rainbow too (2000)
 Funkturistic (2002)

Singler

Eksterne henvisninger 
 
 

Dj's fra Danmark
Personer fra Odense
International Federation of Liberal Youth

International Federation of Liberal Youth (IFLRY) er den internationale sammenslutning af liberale politiske ungdomsorganisationer. IFLRY's medlemsorganisationer er ofte, men ikke altid forbundet med politiske partier, der er medlemmer af Liberal International. 

IFLRY's historie går tilbage til World Federation of Liberal and Radical Youth (WFLRY), der blev grundlagt 26. august 1946 i Cambridge, Storbritannien. WFLRY var også en verdensomspændende organisation, men de fleste medlemmer var aktive i Europa. Dette førte i 1969 til dannelsen af European Federation of Liberal and Radical Youth (EFLRY). WFLRY blev nedlagt i 1978, og EFLRY tog navneforandring til IFLRY, International Federation of Liberal and Radical Youth. Det første møde i den nye forening fandt sted i Silkeborg. Navnet blev igen ændret i 2001, hvor 'Radical' røg ud, således at navnet i dag blot er IFLRY – International Federation of Liberal Youth.

Organisationen har hovedsæde i London.

Nuværende præsident for IFLRY er Thomas Leys (Belgien). Den øvrige ledelse består af generalsekretær Naomi Ichihara Røkkum (Norge), kasserer Joao Victor Guedes (Brasilien) og de fire vicepræsidenter Christian Peter Dragsdahl Schmidt-Sørensen (Danmark), Rabih Fakhreddine (Libanon), Stanislav Anastassov (Bulgarien) og Mateusz Trybowski (Canada).

En af de omkring 100 medlemsorganisationer er dansk: Radikal Ungdom. Venstres Ungdom og Liberal Alliances Ungdom har tidligere været medlem.

Eksterne henvisninger 
 IFLRY's hjemmeside

Ungdomsorganisationer
Etableret i 1946
Yamaha DX7

Yamaha DX7 er nok en af de mest succesrige digitale synthesizere nogensinde.
DX7 blev produceret fra 1983–1987. Efterfølgende kom modeller som DX9, DX100, DX11, DX21 og DX1. Disse modeller opnåede dog aldrig samme succes som DX7.

DX7 blev især kendt for sin klokkeagtige "Rhodes"-lyd, som kan høres på utallige plader fra 1980'erne. Denne lyd er i dag standard i enhver synthesizers eller keyboards lydbank.

Eksempel DX7-Piano-Sound: inde Songs Stay the Night (Chicago, 1984) og The Greatest Love of All fra Whitney Houston (1986), ligeså klocke-sfærisk inde Touch In The Night fra tysk Silent circle.

Der blev fremstillet over 250.000 DX7'er (160.000 første model).

Se også 
 Yamaha

Eksterne henvisninger 

Musikinstrumenter
DX7
Centrum-højre

Centrum-højre er en betegnelse for politiske synspunkter hos individer, politiske partier og organisationer, der går fra centrum mod højre i det politiske spektrum, dog med undtagelse af det ekstreme højre. Centrum-højre kan også beskrive en koalition af midterpartier og højreorienterede partier. 

Det politiske indhold i betegnelsen centrum-højre varierer meget fra land til land. Men centrum-højre-partier støtter generalt det liberale demokrati, kapitalisme, markedsøkonomi, privat ejendomsret og eksistensen af velfærdsstaten i en eller anden form. Centrum-højre er generelt i opposition til socialisme, ekstrem sekularisme og brugen af vold som politisk våben. Partier, der bekender sig til socialliberalismen forbindes oftest med centrum-venstre. Centrum-højre-partier baserer sig ofte på tradition og værdier. Ideologisk omfatter centrum-højre således liberalisme, konservatisme, kristendemokrati, socialkonservatisme, liberalkonservatisme og til dels socialliberalisme.

Undertiden omfatter centrum-højre også populistiske højrepartier som Frihedspartiet i Østrig, Dansk Folkeparti og Lov og Retfærdighed i Polen. 

I en dansk kontekst vil centrum-højre normalt referere til partierne Venstre og Konservative.

Eksempler på centrum-højre-partier  
 Australien:
 Country Liberal Party
 Liberal Party of Australia
 Danmark: 
Konservative
 Liberal Alliance
 Venstre
 Europa-Parlamentet:
 European People's Party
 Færøerne
 Fólkaflokkurin
 Framsókn
 Sambandsflokkurin
 Finland:
 Samlingspartiet
 Frankrig:
 Les Républicains
 Grønland:
 Atassut
 Demokraatit
 Irland:
 Fianna Fáil
 Fine Gael
 Island:
Sjálfstæðisflokkurinn
 Italien:
 Forza Italia
 Kosovo:
 LDK
 PDK
 Nederlandene:
 Volkspartij voor Vrijheid en Democratie
 New Zealand:
 New Zealand National Party
 Nordirland:
 Ulster Unionist Party
 Norge:
 Høyre
 Polen:
 Borgerplatformen
 Polens Folkeparti
  Sverige:
 Koalitionen Alliance for Sverige bestående af:
 Moderaterna
 Folkpartiet
 Centerpartiet
 Kristdemokraterna
  Storbritannien:
 Conservatives
 Tyskland:
 CDU
 CSU
 Østrig''':
 Österreichische Volkspartei

Se også
 Centrum-venstre
 Borgerlig

Politik
Bhutans premierministre

Dette er en oversigt over de personer, der har været Premierministre i Bhutan. 

På det lokale sprog Dzongkha i Bhutan anvendes betegnelsen Lonchen.

Kilder 

Bhutan
Lister over regeringsledere
Albuen

Albuen er en halvø (der principielt set også kan betegnes som en ø) med form som en krum odde på Lollands vestkyst, som inddæmmer Nakskov Fjord og strækker sig ud i Langelandsbæltet. 

Albuen udgør den yderste del af den 5 km lange og mellem 20 og 200 m brede sandtange Dragene. Fra 1400-1500-tallet og indtil et godt stykke op i 1900-tallet var Albuen Havn en betydningsfuld fiskerihavn, hvorfra der var en livlig handel i specielt perioder med sildefangst. Der findes fortsat et fyrtårn, men den tidligere lodsstation er nu nedlagt og bygningen anvendes af Naturvejledningen på Nakskov Fjord som et kombineret museum og naturcenter. 

Vegetationen er sparsom på træer og buske, og der er ikke meget læ når blæsten trækker ind fra havet. Til gengæld er der et rigt fugleliv, og dele af området omkring Albuen er et beskyttet fuglereservat. Den regionale cykelrute Paradisruten, som følger Lollands sydkyst går fra Albuen til Nykøbing F. (Regional cykelrute nr. 38).

Litteratur 
 Marius Hansen: "Ellenbogen - Lollands Albue" (Handels- og Søfartsmuseets Årbog 1953; s. 68-81)

Turisme i Danmark
Lolland Kommunes geografi
Halvøer i Danmark
Magnus Alkarp

Magnus Alkarp (født 1959) er en svensk musiker, arkæolog og skønlitterær forfatter.

Faglitterære forfattere fra Sverige
Skønlitterære forfattere fra Sverige
Arkæologer fra Sverige
Musikere fra Sverige
Svensksprogede forfattere fra Sverige
Personer fra Uppsala